**Forældremøde**

Kære forældre til deltagerne på Ragnarocks mandagshold, vi vil gerne invitere jer til forældremøde

**Mandag 11. oktober kl. 17.30-19.30**

**Der er derfor ændret mødetid – OGSÅ FOR BØRNENE**

Der er altså ingen, der mødes 16.15. Søskende er også meget velkomne, og vil blive underholdt af nogle af Ragnarocks undervisere mens vi holder møde.

**Program:** (ca.-tider)

17.30-18.15: Spisning

I må meget gerne tage en ret med, som bliver en del af en fælles buffet. Tag gerne bestik og tallerkener med selv (vi har lidt i køkkenet til at supplere).

Sodavand og juice kan købes for 5 kr. pr stk.

18.15 - ca. 19.00: Forældremøde med orientering om sæsonen og mulighed for at stille spørgsmål til Sarah og underviserne.

Vi fortæller også lidt mere om Ragnarock.

Imens forbereder holdet nogle scener i et andet lokale.

Hvis der er yngre søskende med, sørger vi for at arrangere lidt underholdning for dem imens.

Ca. 19.00: Holdet optræder for forældre og søskende.

Senest 19.30 slutter mødet.

Alle sedler (inklusiv denne) kan findes på Ragnarocks hjemmeside ragna.dk. Gå ind under hold og vælg ”Mandagsholdet”. Her ligger også mandagsholdets kalender, sedlen om skovturen og oversigten over særlige mødedage.

På gensyn

Rosa, Mathias & Sarah